న్యూఢిల్లీ: ప్రధాని నరేంద్ర మోదీ గత ఏడాది నవంబర్ 8న తీసుకున్న పెద్ద నోట్ల రద్దు నిర్ణయంపై కాంగ్రెస్ స్వరం మరింత పెంచింది. 'ఊకదంపుడు ప్రసంగాలు వద్దు...గద్దె దిగండి' అంటూ రాహుల్ గాంధీ 'ట్వీట్' వార్ చేసిన మరుసటి రోజే మాజీ ప్రధాని మన్మోహన్ సింగ్ సైతం బలంగా తన వాణి వినిపించారు. పెద్ద నోట్ల రద్దు నిర్ణయం పెద్ద తప్పిదమని మోదీ ఒప్పుకోవాలని, ప్రాధాన్యతా క్రమాలను గుర్తించి ఆర్థిక వ్యవస్థను తిరిగి పట్టాలెక్కిచేందుకు కృషి చేయాలని మన్మోహన్ సోమవారంనాడు అన్నారు. ఈనెల 8వ తేదీతో నోట్ల రద్దు నిర్ణయానికి ఏడాది అవుతున్న తరుణంలో దీనికి రెండు రోజులకు ముందే మన్మోహన్ సింగ్ ఓ ఇంటర్వ్యూలో ఈ వ్యాఖ్యలు చేయడం ప్రాధాన్యం సంతరించుకుంది.పెద్ద నోట్ల రద్దు నిర్ణయం సమాజంలోని బలహీన వర్గాలు, వ్యాపారాలపై బలంగా పడిందని, ఆర్థిక సూచికలన్నీ ఈ విషయాన్ని స్పష్టంగా చెబుతున్నాయని మన్మోహన్ అన్నారు. ఇప్పటికైనా ప్రధాని తన తప్పు ఒప్పుకోవాలన్నారు. నోట్ల రద్దు అంశాన్ని రాజకీయాల కోసం వాడుకునే సమయం ముగిసిందని, ఆర్థిక వ్యవస్థను పునర్నిర్మించాల్సిన సమయం ఆసన్నమైందని ఆయన పేర్కొన్నారు. నోట్ల రద్దు నిర్ణయం ఆర్బీఐ విశ్వసనీయతపై జరిగిన దాడిగా ఆయన అభివర్ణించారు. జరిగిన తప్పును అంగీకరించి ఆర్థిక వ్యవస్థను తిరిగి గాడిలో పెట్టేందుకు ఏకాభిప్రాయంతో కూడిన పరిష్కారాల విధానాలను కనుగొనాలని ప్రధానికి సూచించారు. 'తప్పును ప్రధాని హుందాగా అంగీకరించాలి. ఆర్థిక వ్యవస్థ పునర్నిర్మాణానికి అందరి సహకారం కోరాలి' అని ఆయన అన్నారు. కేంద్ర ప్రభుత్వం నగదు లావాదేవీలు తగ్గించడం, డిజిటల్ ఎకానమీ వైపు అడుగులు వేయడం స్వాగతించదగినవేనని అన్నారు. అయితే కేంద్ర విధానం చిన్న వ్యాపారాలు మరింత పెద్దవయ్యేందుకు ఉపకరించేలా ఉండాలన్నారు. ప్రస్తుతం ఉన్న చిన్నవ్యాపారాలు దెబ్బతినేలా ఉండకూడదని సూచించారు. వస్తు సేవల పన్ను (జీఎస్టీ) ఐడియా మంచిదే అయినప్పటికీ అమలుపరంగా అనియిత రంగం పట్టాలు తప్పే ప్రమాదాన్ని సూచిస్తోందని మన్మోహన్ అన్నారు.
newdhilly: pradhaani narendra modii gatha edaadi navambar 8na teesukunna pedda notla raddu nirnayampai congress swaram marinta penchindi. 'ookadampudu prasangaalu vaddu...gadde digandi' antuu rahul gaandhi 'tweet' war chesina marusati roje maji pradhaani manmohan sing saitam balangaa tana vaani vinipinchaaru. pedda notla raddu nirnayam pedda tappidamani modii oppukovalani, praadhaanyataa kramaalanu gurtinchi aardhika vyavasthanu tirigi pattaalekkichenduku krushi cheyalani manmohan somavaramnadu annaru. eenela 8va teedeetho notla raddu nirnayaaniki edaadi avutunna tarunamlo deeniki rendu rojulaku munde manmohan sing oo interviewlo ee vyaakhyalu cheyadam praadhaanyam santarinchukundi.pedda notla raddu nirnayam samaajamlooni balaheena vargaalu, vyaapaaraalapai balangaa padindani, aardhika suuchikalannii ee vishayaanni spashtamgaa chebutunnayani manmohan annaru. ippatikaina pradhaani tana tappu oppukovaalannaaru. notla raddu amsaanni rajakeeyala kosam vaadukune samayam mugisindani, aardhika vyavasthanu punarnirminchaalsina samayam aasannamaindani aayana perkonnaru. notla raddu nirnayam arbi vishwasaneeyatapai jarigina daadigaa aayana abhivarninchaaru. jarigina tappunu angeekarinchi aardhika vyavasthanu tirigi gaadilo pettenduku ekaabhipraayamtho kuudina parishkaaraala vidhaanaalanu kanugonaalani pradhaaniki suuchimchaaru. 'tappunu pradhaani hundaagaa angeekarinchaali. aardhika vyavastha punarnirmaanaaniki andari sahakaaram korali' ani aayana annaru. kendra prabhutvam nagadu lavadevilu tagginchadam, disital ekaanami vaipu adugulu veyadam swaagatinchadaginavenani annaru. ayithe kendra vidhaanam chinna vyaapaaraalu marinta peddavayyenduku upakarinchela undaalannaaru. prastutam unna chinnavyaparalu debbatinela undakudadani suuchimchaaru. vastu sevala pannu (gst) idia manchide ayinappatiki amaluparamgaa aniyita rangam pattaalu tappe pramaadaanni suuchistoomdani manmohan annaru.